《感事六首 其四》
明代·顾梦圭

长安一日封五侯，辉煌华毂拥貂裘。明珠万斛来海峤，朱邸何人中夜投。

羊公缊袍徒寂寞，赵生击筑歌伊优。君不见即且甘带鸱嗜鼠，云际龙鸾自翔翥。

作者简介：（1500—1558）明苏州府昆山人，字武祥，号雍里。嘉靖二年进士。授刑部主事，累官至江西右布政使，未赴任，疏请致仕。为人敦厚，嗜文学，常闭门读书，自奉如寒素。有《就正编》、《疣赘录》。